**Moottoripyöräcowboy** (*Electra Glide in Blue*) on James William Guercion käsikirjoittama, ohjaama, tuottama ja säveltämä draamaelokuva vuodelta 1973. Arizonalaisesta moottoripyöräpoliisista kertovan "modernin lännenelokuvan" pääosissa näyttelevät Robert Blake, Billy Green ja Bush Mitchell Ryan. Elokuva oli levytuottajana ja Frank Zappankin yhtyeessä soittaneena muusikkona paremmin tunnetun Guercion ensimmäinen ja tiettävästi ainoa elokuvaohjaus.

Juoni
-----

Harley-Davidsonin Electra Glide -mallilla ajeleva John Wintergreen on Arizonan osavaltion moottoripyöräpoliisi ja Vietnam-veteraani, joka on kyllästynyt pikkurikkeiden tekijöiden jahtaamiseen ja haluaa urallaan eteenpäin. Hän saa tilaisuuden, kun vanhan kullankaivajan kuolema alkaa paljastua murhaksi. Hän joutuu kuitenkin kohtaamaan yhteiskunnassa vallitsevan korruption ja ottaa ohjat omiin käsiinsä.

Rooleissa
---------

|  |  |  |
| --- | --- | --- |
|  Robert Blake  | … |  John Wintergreen
  |
|  Billy "Green" Bush  | … |  Zipper Davis
  |
|  Mitchell Ryan  | … |  poliisietsivä Harvey Poole
  |
|  Jeannine Riley  | … |  Jolene
  |
|  Elisha Cook  | … |  Willie
  |
|  Royal Dano  | … |  kuolemansyyntutkija
  |
|  Hawk Wolinski  | … |  VW Kleinbussin kuljettaja
  |
|  Peter Cetera  | … |  Bob Zemko 
  |
|  Terry Kath  | … |  tappaja
  |
|  Lee Loughnane  | … |  sikamies
  |
|  Walter Parazaider  | … |  Loose Lips
  |
|  Joe Samsil  | … |  kersantti Ryker
  |
|  Jason Clark  | … |  etsivä Los Angelesista
  |
|  Michael Butler  | … |  kuorma-autoilija
  |
|  Susan Forristal  | … |  jäätelötyttö
  |
|  Nick Nolte  | … |  hippi (kreditoimaton)
  |

Vastaanotto
-----------

*Helsingin Sanomien* Mikael Fränti sanoi *Moottoripyöräcowboyta* hyväksi esimerkiksi niistä erikoislaatuisista ja poikkeuksellisista amerikkalaiselokuvista, joita tehtiin vielä 1970-luvulla. Hänestä se on innostava, mutta hyvin hajanainen ja ristiriitainen esikoiselokuva, jossa näkyy vaikutteita *Easy Riderista* ja Kenneth Angerin underground-elokuvasta *Scorpio Rising*. Conrad Hallin kuvausta Fränti piti yksityiskohdissaan rikkaana, mutta laskelmoituna ja ylityöstettynä. Myös koko elokuvaa hän piti tarkoitushakuisena tarinana, jossa monet tilanteet rakennetaan vain niiden mahdollistaman väkivaltaryöpytyksen ehdoilla.

*Video-oppaassa* vuodelta 1994 Kari Salminen luonnehtii elokuvaa kauniisti kuvatuksi, myyttiseksi ja auktoriteetteihin kriittisesti suhtautuvaksi. Hän antoi elokuvalle neljä tähteä viidestä.

Lapsinäyttelijänä uransa aloittanut Robert Blake sai pääosastaan Golden Globe -ehdokkuuden.

Lähteet
-------

1. 1 2  Romano, Bello (toim.): *Video-opas 95, Yli 8500 elokuvaa, 2000 uutuutta*, s. 412. WSOY, 1994. ISBN 951-0-19839-0.
2. 1 2  Avola, Pertti: Moottoripyöräpoliisin haaveet valuvat hiekkaan kriittisessä nykywesternissä.  *Helsingin Sanomat*, 14.8.1993, s. 47. Näköislehden aukeama (tilaajille).
3. ↑  Fränti, Mikael: Arizonan moottoripyöräcowboy.  *Helsingin Sanomat*, 8.4.1989, s. 71. Näköislehden aukeama (tilaajille).
4. ↑  Fränti, Mikael: Videot: Moottoripyöräcowboy.  *Helsingin Sanomat*, 28.3.1986, s. 38. Näköislehden aukeama (tilaajille).
5. ↑  Electra Glide In Blue *goldenglobes.com*. Viitattu 11.2.2019. (englanniksi)